Junio de 2015

Jen listo de okazaĵoj en junio 2015:


  Mortis en Montrealo la eksĉefministro de Kebekio Jacques Parizeau.

  Pli ol 400 mortintoj pro vrako en la rivero Jangzio, Ĉinio.

   Bombardado fare de Sauda Arabio en Sanao, ĉefurbo de Jemeno, kaŭzas mortojn kaj detruon de konstruaĵoj deklaritaj Monda heredaĵo de Unesko.

  Inundoj en Kartvelio kaŭzas mortojn, grandajn damaĝojn kaj panikon en Tibliso pro fuĝo de sovaĝaj bestoj el bestoĝardeno.

  Oni atribuas al Wikipedia la premion Princo de Asturio de la ŝtato Hispanio.

  Mortis la itala aktorino Laura Antonelli, ege fama en la 1970aj jaroj.
  Mortis en akcidento de aviadilo la filma komponisto James Horner. 
  Okazis atenco en la parlamento de Afganio. Almenaŭ 19 homoj estis vunditaj.

  Varmotajdo en Pakistano okazigas ĝis 700 mortojn ĉefe en Karaĉio dum la lastaj tagoj.

   Du preskaŭ samtempaj atencoj fare de ĝihadistoj okazigas 37 mortojn en du hoteloj de Susa, Tunizio, kaj 25 mortojn en ŝijaisma moskeo en Kuvajto.

 Aliaj eventoj 
  Servo Yandex Radio aperis ĉe Yandex en Rusio.

 06
2015